Cine e favorita caselor de pariuri pentru câștigarea UEFA Champions League
Meciurile de miercuri, 13 martie, au stabilit ultimele echipe calificate în sferturile UEFA Champions League.
Atletico Madrid a reușit să întoarcă rezultatul de 0-1 din meciul tur cu Inter Milano. După 2-1, soarta calificării s-a decis la loviturile de departajare, unde spaniolii au obținut calificarea cu 3-2.
Borussia Dortmund a completat tabloul final al echipelor participante în sferturile UEFA Champions League, după ce a trecut cu 2-0 (1-1 în tur) de olandezii de la PSV Eindhoven.
Manchester City, favorită pentru câștigarea UEFA Champions League
Astfel, Bayern Munchen, Real Madrid, Manchester City, FC Barcelona, Arsenal, Borussia Dortmund și Atletico Madrid sunt cele opt echipe calificate în optimile de finală ale Ligii Campionilor.
Cu o zi înainte de tragerea la sorți pentru sferturile competiției, Manchester City este favorita clară a caselor de pariuri pentru al doilea trofeu la rând în cea mai importantă competiție intercluburi din Europa, cu o cotă de 2.50.
A doua favorită este Real Madrid, cu o cotă de 5.50, urmată de Arsenal, cu 6.50. Barcelona este abia a șasea, cu o cotă de 17.
Cotele pentru câștigarea UEFA Champions League:
- Manchester City - 2.50
- Real Madrid - 5.50
- Arsenal - 6.50
- Bayern Munchen - 7.50
- PSG - 11
- FC Barcelona- 17
- Atletico Madrid - 20
- Borussia Dortmund - 25
Pentru sferturile de finală nu există nicio regulă specială la tragerea la sorți, astfel că orice duel este posibil, inclusiv între echipele din aceeași țară, inclusiv între formațiile care s-au întâlnit în faza grupelor.
Vineri se vor stabili la Nyon și posibilele dueluri din semifinală, dar și formația care va fi considerată gazdă la finala de pe Wembley, programată pe 1 iunie.
Programul din UEFA Champions League
Sferturi de finală: 9/10 aprilie (meciurile tur) / 16 - 17 aprilie (meciurile retur)
Semifinale: 30 aprilie/1 mai (meciurile tur) / 7-8 mai (meciurile retur)
Finala: 1 iunie (Wembley, Londra)
Urmăriți SPORT.RO și pe Google News